《述兴》
清代·计元坊

人方危苦时，薄施辄感德。自昔奸雄辈，持此罗上客。

蔡邕依董卓，有才而无识。受恩旋杀身，士贵能挺特。

所以孟夫子，餔醊戒乐克。

作者简介：字维严，江南吴江人。○维严为甫草先生之孙，希深同学之子，硁硁自好，诗有源流。雍正甲辰，访予于葑溪老屋，不值而返。寄诗三章，已臻古淡，今虽散佚，每一追忆，如尘如梦，不胜惘惘也。